
Comisia pentru    Comisia juridică,    Comisia pentru         Comisia pentru apărare,
        industrii           de disciplină            transporturi                    ordine publică   
       și servicii
    și imunități
  și infrastructură
          și siguranță națională                                                

 Nr.4c-3/134/2019    Nr.4c-13/332/2019     Nr.4c-4/59/2019                 Nr.4c-15/261/2019
Bucureşti, 29 septembrie 2021
BIROULUI PERMANENT
AL

CAMEREI DEPUTAŢILOR,

 
Vă înaintăm, alăturat, raportul comun asupra propunerii legislative pentru modificarea şi completarea Ordonanţei de urgenţă a Guvernului nr.195/2002 privind circulaţia pe drumurile publice, republicată,  cu care Comisia pentru industrii şi servicii , Comisia juridică, de disciplină şi imunităţi , Comisia pentru apărare, ordine publică și siguranță națională și Comisia pentru transporturi şi infrastructură au fost sesizate în fond, transmisă cu adresa Pl.x 206/2019 din 27 martie 2019.
În raport de obiectul şi conţinutul său, propunerea legislativă face parte din categoria legilor ordinare.

  PREŞEDINTE,        PREŞEDINTE,           PREŞEDINTE,           PREŞEDINTE,                                     
 Bende Sándor      Mihai-Alexandru Badea      Ciprian Şerban           Constantin Şovăială 

    Nr.4c-3/134/2019    Nr.4c-13/332/2019     Nr.4c-4/59/2019                 Nr.4c-15/261/2019
    Bucureşti, 29 septembrie 2021
 Pl.x 206/2018                                                                                                             
R  A  P  O  R  T     C  O  M  U  N

asupra propunerii legislative pentru modificarea şi completarea Ordonanţei de urgenţă a Guvernului nr.195/2002 privind circulaţia pe drumurile publice, republicată
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii și servicii, Comisia juridică, de disciplină și imunități, Comisia pentru apărare, ordine publică și siguranță națională şi Comisia pentru transporturi şi infrastructură au fost sesizate în fond, pentru dezbatere şi avizare cu propunerea legislativă pentru modificarea şi completarea Ordonanţei de urgenţă a Guvernului nr.195/2002 privind circulaţia pe drumurile publice, republicată, transmisă cu adresa nr. Pl.x 206/2019 din 27 martie 2019.
Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera decizională este Camera Deputaţilor.
Propunerea legislativă a fost respinsă de Senat în şedinţa din 25 martie 2019.
La întocmirea prezentului raport, cele patru comisii au avut în vedere:

·  avizul favorabil al Consiliului Legislativ (nr.23/16.01.2019);
· punctele de vedere negative ale Guvernului nr.5447/06.06.2019 şi 82/DPSG/29.01.2020;

· avizul nefavorabil al Comisiei pentru drepturile omului, culte şi problemele minorităţilor naţionale nr. 4c-6/283/3 aprilie 2019.
Propunerea legislativă are ca obiect de reglementare modificarea şi completarea Ordonanţei de urgenţă a Guvernului nr.195/2002, în sensul reglementării posibilităţii constatării contravenţiilor cu ajutorul unor mijloace tehnice video folosite de participanţii la trafic sau de autorităţile administraţiei publice locale.

În conformitate cu prevederile art.64 din Regulamentul Camerei Deputaţilor, republicat, comisiile au dezbătut actul normativ în şedinţe separate.

În conformitate cu prevederile art. 62 din Regulamentul Camerei Deputaţilor, republicat, cu modificările şi completările ulterioare, comisiile au examinat propunerea legislativă  după cum urmează: Comisia pentru industrii și servicii în ședința din data de 6 aprilie 2019 , Comisia juridică, de disciplină și imunități în ședința din data de 11 iunie 2019,  Comisia pentru apărare, ordine publică și siguranță națională în ședința din data de 6 mai 2019 iar membrii Comisiei pentru transporturi şi infrastructură în şedinţa din 28 septembrie 2021.
La lucrările celor patru comisii  au fost prezenţi deputaţii conform listelor de prezenţă.
Potrivit prevederilor art. 56 şi ale art. 57 din Regulamentul Camerei Deputaţilor, republicat, cu modificările şi completările ulterioare, la lucrările comisiilor au participat, în calitate de invitaţi reprezentanţi ai Ministerului Afacerilor Interne.
În urma finalizării dezbaterilor, membrii celor patru comisii au hotărât, cu majoritate de voturi,respingerea actului normativ, din următoarele considerente:

· nu este oportună instituirea posibilităţii constatării abaterilor la regimul circulaţiei pe drumurile publice prin intermediul înregistrărilor de pe mijloace tehnice video aparţinând participanţilor la trafic;
· sesizările venite din partea participanţilor la trafic pot să conţină un grad mare de subiectivism, să aibă substrat vindicativ şi în final să nu conducă lucrătorii de poliţie la concluzia că se impune aplicarea unei sancţiuni de natură conveţională;

· nivelul actual al tehnologiei informatice ar permite cu uşurinţă alterarea unor înregistrări video prin realizarea de montaje astfel că s-ar crea premisa sancţionării abuzive şi nelegale în contextul în care poliţiştii rutieri nu deţin atribuţii ori competenţe în certificarea veridicităţii acestor înregistrări video;

· în cadrul procesului civil, pentru lămurirea unor împrejurări de fapt, instanţa poate dispune efectuarea expertizei tehnice judiciare în ceea ce priveşte înregistrările video, în situaţiile în care consideră necesar să cunoască opinia unor specialişti, în vederea determinării funcţionalităţii mijlocului de probă. În acest context, unitatea din care face parte agentul constatator se va afla în imposibilitatea punerii la dispoziţia instanţei a mijlocului tehnic, acesta aflându-se în posesia unei terţe persoane, care nu este pare în proces;

· prezentul proiect legislativ ar conduce la imposibilitatea efectuării expertizei tehnice întrucât mijlocul tehnic prin care a fost constatată fapta contravenţională nu se va afla în posesia agentului constatator, iar acesta nu va dispune de acest dispozitiv.
În raport de obiectul şi conţinutul său, propunerea legislativă face parte din categoria legilor ordinare.
  PREŞEDINTE,        PREŞEDINTE,            PREŞEDINTE,             PREŞEDINTE,                                     

Bende Sándor      Mihai-Alexandru Badea      Ciprian Şerban         Constantin Şovăială
SECRETAR,           SECRETAR,                       SECRETAR,               SECRETAR,    
Bogdan Trif            László-Zsolt Ladányi            Zacharie Benedek       Antonel Tănase
Şef birou, Cristina Neicu              Consilier parlamentar,Roxana David         Consilier parlamentar, Iulia Ioana Mircea     

